LAUSUNTO
					5.9.2005

Oikeusministeriö
lainvalmisteluosasto
PL 25
00023 VALTIONEUVOSTO

Viite	Lausuntopyyntö 22.6.2005, OM 24/41/2004 ja OM 38/41/2002

Asia 	Lausunto oikeudenkäynnin julkisuussääntelyä valmistelleiden työryhmien työryhmämietinnöistä 2005:6 ja 2005:7

Lausunnon rajaus

	Tämä lausunto koskee työryhmämietintöjä vain siltä osin, kuin kyse on veroasioiden käsittelystä tuomioistuimessa.

Oikeudenkäynnin julkisuus hallintotuomioistuimissa

Työryhmä ehdottaa hallintotuomioistuinten päätösten ja niiden perusteiden säätämistä julkisiksi mahdollisimman laajasti. Toisaalta yksityisyyden suoja ulotetaan veroasioihin niin, että myös tuomioistuimen diaaritiedot salataan siten, että tuomioistuin voi antaa kaikista päätöksistään pyydettäessä tiedon niin, että asianosaisen yksilöintitiedot on peitetty. Ehdotus johtaa siihen, että edes tällaisen julkisen päätöksen ja diaaritietojen yhdistämisen avulla ei voida saada selville julkaistun päätöksen asianosaista.
Varsinainen päätös ja sen perustelut olisivat esityksen mukaan aina julkisia.
Veronmaksajain Keskusliitto pitää valittua linjaa oikeana ja katsoo ehdotettujen säädösten toteuttavan lausutun tavoitteen.

Teemu Lehtinen		Vesa Korpela
toimitusjohtaja		lakiasiain johtaja